Jelaskan Kecam Israel dari Helen Thomas dalam bahasa melayu

Beliau mengecam Israel berhubung serangan komando Israel ke atas 600 sukarelawan pro-Palestin dalam kapal MV Mavi Marmara milik Turki. Beliau menggesa Israel angkat kaki dari Palestin. Jutaan warga Yahudi di bumi Palestin sekarang hendaklah kembali ke kampung halaman mereka di Jerman, Poland atau Amerika Syarikat. Kenyataannya itu bersifat anti-Semitik dan menggugat pelobi Yahudi.

Beliau juga mencabar Presiden Amerika Syarikat Barack Obama supaya membawa keluar tentera Yankee itu keluar dari Afghanistan. Tiada beza dasar luar Obama dengan dasar George W. Bush.  Mengapa tentera Amerika terus mengganas, membunuh dan mati di sana. Jika Amerika tidak keluar, mereka akhirnya akan sampai ke sini pula. Keputusan Amerika Syarikat menyerang Iraq telah menyebabkan kematian ribuan Amerika dan rakyat Iraq. Adakah ini sebahagian atau ajaran  Kristianiti ? , soalnya.

Pada 7 Jun 2010 beliau bersara secara mengejut kerana membuat kenyataan kontroversi itu. Robert Gibbs menyifatkan kenyataan Helen itu amat menghina dan tercela. White House Correspondents' Association menyatakan hal itu sebagai ucapan Helen Thomas sendiri dan tidak membabitkan persatuan itu.